Collex-Bossy
Collex-Bossy (frankoprovenzalisch []) isch e bolitischi Gmai im Kanton Gämf in dr Schwyz.

Geografi 
Collex-Bossy lyt am rächte Stade vu dr Versoix. Zue dr Gmai ghere d Dörfer Collex und Bossy. Dr Bann umfasst 64 % landwirtschaftligi Flechine, 25 % Wald, 7 % Sidligsflechine un 3 % Vercheersflechine.

Nochbergmaine sin Versoix un Bellevue. Im Weschte gränzt d Gmai an Frankrych.

Gschicht 
Collex un Bossy sin zum erschte Mol gnännt wore anne 1258 as Coliacum un Bocium.

Bevelkerigsentwicklig 
Quälle: Bundesamt für Statistik 2005

De Uusländeraateil isch anne 2011 bi 30,5 % gläge.

Religion 
26,4 % vu dr Yywohner sin anne 2000 reformiert gsi, 36,4 % remisch-katholisch.

Politik 
Bi dr Nationalrotswahle 2011 het s des Ergebnis gee: FDP 23,0 %, CVP 16,4 %, GLP 4,0 %, GP 14,1 %, MCR 10,6 %, SP 12,6 %, SVP 14,2 %, Sunschtigi 5,2 %.

Gmaindspresidänti isch d Elisabeth Fatton (Stand 2012).

Sproch 
Bi dr Volkszellig 2000 hän vu dr 1.279 Yywohner 1.023 Franzesisch as Hauptsproch aagee, 42 Dytsch, 19 Italienisch un 195 anderi Sproche. 

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

Weblink 

 http://www.collex-bossy.ch

Fueßnote 

Ort (Kanton Gämf)